  Алёна Григорьева Ижкарын егит кырӟасьёслэн «Куарагур» ӵошатсконзы ортчоз. Ужрад 2-тӥ южтолэзе 18.30 часын кутскоз, вожвылъяськонэз учкыны мылкыд карисьёсты Йӧскалык театре ӧтё, ивортэ Йӧскалык политикая министерство. «Куарусёнысен кутскыса, 16–25 аресъем удмурт кылбурчиос, крезьгур гожъясьёс но кырӟасьёс крезьгуро номер кылдытон бордын дэмен ужазы», — верало министерствоын. Егитъёслэн «Шунды» огазеяськонзы ӵектосэз 3-тӥ арзэ радъя ини. Туннэ ӝыт ӵошатсконын вормисез быръёзы. 2014-тӥ арын вормисе потӥз рэпер Алексей Пикулев, 2015-тӥын — Лиана Корепанова. Вормисьёс клип гожтыны луонлык утӥзы, нош тужгес но усто кылбурчиос — Михаил Михайлов но Марина Пахомова — кылбур бичетъёссэс поттӥзы. Кык ар ӵоже «Куарагур» ӵектосысь 30 выль кырӟанъёс потӥзы ини. Тегъёс: Лулчеберет егитъёс Удмуртия  